
Primăria Municipiului Timişoara prin Biroul Hidrotehnic execută lucrările de investiţii din domeniul apă-canal pe raza Municipiului Timişoara, cu finanţare din bugetul local.
Având în vedere viteza de dezvoltare a localităţii Timişoara, numărul mare de construcţii apărute în ultimii ani, precum şi creşterea preconizată a populaţiei localităţiilor periurbane se impune urgentarea realizării lucrărilor de infrastructură, de dezvoltare a echipării cu reţele tehnico-edilitare.

Prin prezentul proiect se propune realizarea unui colector menajer pentru zona industrială Calea Şagului, la care să se racordeze unităţile existente şi noile unităţi care se vor realiza în viitor, precum şi apele uzate de la localităţile periurbane.

În etapa I, prin canalul menajer propus se va realiza tronsonul  cuprins între punctul de descărcare situat pe Calea Şagului, în zona pasajului şi  intersecţia C. Şagului cu strada Ovidiu Cotruş, după reprezentanţa Mercedes.
Valoarea totală a investiţiei  ,,Canalizare menajeră Calea Şagului Timişoara - etapa I” este estimată la 5.289.990 lei (cu TVA), respectiv  1.435.547 Euro.
Având în vedere faptul că finanţarea obiectivului  ,,Canalizare menajeră Calea Şagului Timişoara - etapa I” se face din bugetul local, propunem aprobarea studiului de fezabilitate întocmit de S.C. PRO WASSER  AT. S.R.L. conform proiectului 340/2008. Menţionăm că studiul de fezabilitate a fost oferit cu titlu gratuit Primăriei Municipiului Timişoara.

